CELEX: C2006/212/22
Language: et
Date: 2006-09-02 00:00:00
Title: Kohtuasi C-254/06: Eelotsusetaotlus, mille esitas Cour d'appel de Bruxelles (Belgia) 7. juunil 2006  — Zürich Versicherungs-Gesellschaft versus Bureau Benelux des marques

2.9.2006   
            
            
               ET
            
            
               Euroopa Liidu Teataja
            
            
               C 212/13
            
         Eelotsusetaotlus, mille esitas Cour d'appel de Bruxelles (Belgia) 7. juunil 2006 — Zürich Versicherungs-Gesellschaft versus Bureau Benelux des marques
   (Kohtuasi C-254/06)
   (2006/C 212/22)
   Kohtumenetluse keel: prantsuse
   Eelotsusetaotluse esitanud kohus
   Cour d'appel de Bruxelles.
   Põhikohtuasja pooled
   
      Hageja: Zürich Versicherungs-Gesellschaft
   
      Kostja: Bureau Benelux des marques
   Eelotsuse küsimus
   Kas nõukogu 21. detsembri 1988. aasta esimese direktiivi 89/104/EÜ kaubamärke käsitlevate liikmesriikide õigusaktide ühtlustamise kohta (1) artikleid 3 ja 13 tuleb tõlgendada selliselt, et nendega ei ole vastuolus, kui siseriiklik õigusakt sätestab, et kohus, kellele on esitatud hagi kaubamärgi registreerimistaotluse suhtes tehtud otsuse peale, ei või iga kauba või teenuse suhtes, millele on registreerimist taotletud, kontrollida, kas kaubamärk ei kuulu direktiivi artikli 3 lõikes 1 loetletud registreerimisest keeldumise põhjuste alla, ega jõuda asjaomaste kaupade või teenuste suhtes erinevatele järeldustele, kui kaubamärkide registreerimiseks pädev ametiasutus on olnud vastu üksnes kõikide kaupade ja teenuste registreerimisele ja kui nimetatud ametiasutuses toimunud menetluses ei ole taotleja teise võimalusena taotlenud osalist registreerimist teatud kaupadele ja teenustele?
   
      (1)  EÜT L 40, lk 1; ELT eriväljaanne 17/01, lk 92.